GiliGold/VAD_KnessetCorpus huggingface dataset:
<דורון תורג'מן: כן, מה שמציין הרב, שיש שערים, כמו השער הזה, שלא ניתן לעשות בו בידוק ידני ולכן ביקשנו מהרב שיעדכן את הציבור שניתן להגיע משערים אחרים בהם יש לך ספח שמאפשר תנועה לא תחת מגנומטר, כמו השער שנמצא במדרגות.
<קריאה: מה הסיבה שאי אפשר לעשות בידוק ידני פה?
<דורון תורג'מן: כי זה שער חירום רכב ולא ניתן להציב פה אנשים וקשר.
ישראל אייכלר: מה עושים עם בן אדם עם קוצב לב?
<דורון תורג'מן: אתה משוחח עם הבן אדם, אתה מתשאל אותו, האם יש חשד, כן או לא, ואז אתה מסיר חשד.
ישראל אייכלר: אתה לא עושה ידני משהו?
<דורון תורג'מן: אפשר לעשות ידני בהתאם לרמת החשד שעולה בפני המאבטח.
ישראל אייכלר: לגבי השילוט, זה אמנם נוגע לאלפי אלפי אנשים, אבל אחד שמודיעים לו שיש שילוט למעלה אז השילוט מטעה.
ישראל אייכלר: הוא אומר שהאוטובוס הבא עולה ולמעשה האוטובוס לא עולה, בגלל שמישהו החליט שם לא להעלות אותו והעירייה, שמפעילה את השלט, לא מעדכנת.
ישראל אייכלר: זה שייך לאגד.
ישראל אייכלר: נהגים מגיעים, עושים את הרבע שעה חופש בתחנה, לא מעלים אנשים, אנשים מחכים, בינתיים למטה נוסעים אוטובוסים ו - - -
<אופיר יחזקאל: מי ששולט בנושא השילוט זה השוטר שעומד בכניסה.
ישראל אייכלר: אתה יודע מה, אולי את העניין של השילוט נעשה בדיון בפנים, כי זה לא שייך לסיור.
ישראל אייכלר: נתמקד בעניין הביטחוני.
ישראל אייכלר: מה שדיברנו בעיקרון, כל אדם שנכנס לכותל המערבי חייב לעבור בידוק, נקודה.
ישראל אייכלר: זה מוסכם ומקובל, פיקוח נפש זה דבר ראשון.
ישראל אייכלר: דבר שני, עצם הפרסום של המכשלות פה, אני לא יודע את הצנזורה הצבאית, כי זה בעצם מזמין לומר 'הנה, יש פה אפשרות לפרצה'.
ישראל אייכלר: דבר כזה צריך לעשות במסגרת סגורה ולא בפרסום.
ישראל אייכלר: מותר לפרסם שיש פרצה, אבל לא לפרט, מדריך למחבל איך להגיע.
ישראל אייכלר: ודבר שלישי שצריך למצוא פתרון, כמו שאמרת.
ישראל אייכלר: כתבתי גם לשר המשטרה וגם ל - - - יש פה שני חלקים.
ישראל אייכלר: יש פה את העניין הטכני הבטיחותי, יש פה עניין, מחדל חמור ביותר, שאין דבר כזה בעולם שמפרסמים ואומרים הנה, תבואו, פה יש אפשרות לפגע.
ישראל אייכלר: אז אם היה רצון כאילו למנוע את הפיגועים, אז גם, לא עושים את זה בשום טלוויזיה, בשום מקום בעולם, בפרט שיש פה עניינים נוספים שלא שייכים לעניין הזה.
ישראל אייכלר: אז אני רוצה לבקש לשמוע את הפתרון שאתם מציעים.
<דורון תורג'מן: אם אתה מתייחס לציבור הדתי שמפריע לו הנושא של המגנומטר, אם הוא חשמלי או מגנטי, אנחנו מציעים פתרון ידני וזה לצורך העניין גם מכביד על האנשים שמגיעים ולעתים גם יוצר עומסים מסוימים.
<דורון תורג'מן: אני ביקשתי מכבוד הרב שיפנה אותם לשערים שניתן, שיש מסוע שאתה יכול להיכנס, אבל זה לגבי הציבור הדתי ואנחנו גמישים לכל פתרון שיקל עליהם.
<דורון תורג'מן: ככה עשינו גם עם המצלמות ועם כל דבר שיכול להקל, אנחנו שמחים שהכותל מלא.
<דורון תורג'מן: לגבי הציר הביטחוני.
<דורון תורג'מן: אמרת את מה שאמרת בפתיח, אני לא אתייחס, אני לא ארחיב, זה ברור, אבל אני כן אומר שיש ועדה בכנסת, בראשותו של דודי אמסלם, שבוחנת את נושא הכותל, שהרי כל מפקד שנכנס פה לתפקיד, גם אני, ביום הראשון מבין שיש פה בעיה אבטחתית בהתאם לרמה שקיימת היום.
<דורון תורג'מן: יש היבטים פיזיים, שהרב מטפל בהם, כגון קרוסלות, שתוכל רק לצאת ולא להיכנס מאותה נקודה, שזה אמור להיות מטופל בימים הקרובים, אבל יש גם היבטים של רמה, כשאתה משלם איקס אתה מקבל איקס, כשאתה רוצה רמה יותר, היא צריכה להיות אחרת, מה גם שהעלה מפקד המחוז את הנושא של מי יהיה מערך האבטחה, שהרי יש ניגוד עניינים ברגע שמשטרה מפעילה חברת אבטחה.
<דורון תורג'מן: אז זה נושא שמתקיים בוועדת הפנים, בראשותו של חבר הכנסת דודי אמסלם, ואני לא חושב שזה נושא הדיון.
<דורון תורג'מן: לגבי השילוט, נמצא פה נציג אגד - - -
ישראל אייכלר: רגע, דודי אמסלם הוא יושב ראש ועדת הפנים והוא ממונה על המשטרה והייתי חבר בוועדת הפנים וזה מובן מאליו.
ישראל אייכלר: אני באתי לפה בגלל פניות שקיבלנו מהציבור על העניין של הבידוק.
ישראל אייכלר: אז מה שאמרת, אם הבנתי נכון, שברגע שיש איזה שהוא פתרון ביטחוני וחוקי אז - - -
<הרב שמואל רבינוביץ: בוא ננסה לחדד את זה.
<הרב שמואל רבינוביץ: אחת, כמו שכולם הסכימו פה, אי אפשר להקל בנושא ביטחון.
<הרב שמואל רבינוביץ: פיקוח נפש, כמו שאמרת, דוחה כל התורה כולה.
<הרב שמואל רבינוביץ: הדבר השני, צריך לזכור שלחלק גדול מפוסקי ההלכה השערים הללו שהם פותחו לפני שנים וקיימים בכל בתי החולים בישראל, במערת המכפלה, הם שערים שאפשר לעבור בהם.
<הרב שמואל רבינוביץ: כל מי שפותח ברז מים בשבת עושה אותה מלאכה כמו שמי שעובר בשער.
<הרב שמואל רבינוביץ: מי שמחמיר על עצמו ויש לו מכל מים ששואב את המים לפני שבת ועובר ובשבת לא משתמש בברז מים, הוא צודק, מבחינתו אסור לו לעבור פה בשבת.
<הרב שמואל רבינוביץ: אבל רוב מניין ובניין של היהדות החרדית משתמשים בברז מים בשבת, למרות שמודדים לו חברת הגיחון את המים, כך שהנושא הזה בואר על ידי פוסקי הלכה שהם חוצים מחנות, חוגים ועדות.
<הרב שמואל רבינוביץ: זה צריך להבהיר דבר ראשון, שמי שעובר בשער הזה איננו מחלל שבת והפיתוח הזה הוא פיתוח כשר לכל הדעות.
<הרב שמואל רבינוביץ: עכשיו לגבי במקרים שאדם רוצה להחמיר על עצמו.
<הרב שמואל רבינוביץ: אחת, המשטרה מבהירה שמי רוצה להחמיר על עצמו יכול לבקש בדיקה ידנית, אלא מה?
<הרב שמואל רבינוביץ: שזו כמות גדולה מאוד וזה אורך קצת זמן.
<הרב שמואל רבינוביץ: הוא רוצה להחמיר על עצמו הוא צריך לדעת להתאזר בסבלנות, לא להתפרץ, לחכות, וצריך שלמאבטחים תהיה גם הרגישות של הדבר הזה, מדובר בפיקים מסוימים, לפני תפילת הנץ בבוקר, לפני תפילת - - - במהלך תפילת קבלת שבת, כשצריך אולי לשים בשלב הזה קצינים שישימו יותר לב.
<הרב שמואל רבינוביץ: אני, בליל שבת, בשלוש השבתות האחרונות יצאתי מהכותל, הייתה מהומה, הייתי צריך להרגיע.
<הרב שמואל רבינוביץ: כשהיה קצין זה עבר יותר טוב, כשהמאבטחים לבד הם נכנסים ללחץ, הם יוצרים מתח ואני מבין גם את המאבטחים.
<הרב שמואל רבינוביץ: זאת אומרת אני אומר את התשובה, אני מבין את המאבטחים, למאבטח אין שיקול דעת, לקצין יש שיקול דעת.
<הרב שמואל רבינוביץ: מאבטח הולך, אצלו שחור או לבן וכך צריך להיות.
<הרב שמואל רבינוביץ: לגבי הפתרון הנוסף שיש.
<הרב שמואל רבינוביץ: אנחנו בודקים את זה, לנסות ולרכוש למשטרה את המגלים הידניים האלה, שיפעלו על אותו רעיון של השערים, ההבדל ביניהם ובין השערים האלה שכשאדם נכנס לשער הוא עושה את הפעולה הפיזית, וכאשר בודקים אותו המאבטח עושה את הפעולה הפיזית.
<הרב שמואל רבינוביץ: המאבטח גם לא מחלל שבת, ודאי שהמאבטח יכול לפסוק כמו דעתו של ר' שלמה זלמן אוירבך ולהגיד שזה בסדר.
<הרב שמואל רבינוביץ: הדבר הנוסף, חן הראה את זה גם לכם ונחדד אותו, שכשאדם עובר עם מפתחות ועם אבזם ועם משקפיים, הוא לא בא עם שטריימל, שיש שם יותר מתכת, או עטרה, אלא רק עם שלושת הדברים האלה, אין שום השפעה על השער, זה כמו שהוא הולך חלק.
<הרב שמואל רבינוביץ: אז במקרה כזה, אפילו לאלה שרוצים להחמיר על עצמם שיש שינוי זרם, פה הם לא צריכים להחמיר.
<הרב שמואל רבינוביץ: מה שפרסם הרב אפרתי, ביום שלישי שעבר, ב'יתד נאמן'.
<הרב שמואל רבינוביץ: עד כאן.
ישראל אייכלר: בכוונה אני לא רוצה לשאול את השאלות הטכניות.
ישראל אייכלר: אם אני בא בטענה לערוץ 2 אני לא רוצה לפתוח פה מה ההבדל בין סכין למפתח, אז אני משאיר את זה בשבילכם.
ישראל אייכלר: בבקשה, הרב מוזס.
מנחם אליעזר מוזס: אני דווקא רוצה להתמקד בדרך של שער שכם.
מנחם אליעזר מוזס: אני מכיר הרבה שבאים דרך שער שכם, יוצאים משער שכם ונכנסים בשער שכם, ושם, כפי שהבנתם מהרב, אין פתרון ידני כרגע.
מנחם אליעזר מוזס: ככה הבנתם מהמשטרה גם.
<דורון תורג'מן: הבעיה בשער שבו נכחנו, שזה בואך שער שכם, בגלל המבנה הפיזי של השער, שכניסה מחייבת אותך לעבור את שער המגנום אנחנו ביקשנו שיעלו שמאלה ואז ייכנסו בכניסה של מדרגות עץ.
<דורון תורג'מן: המדרגות, שם יש אפשרות.
<דורון תורג'מן: המדרגות שיוצאות לכיוון רחוב השלשלת.
מנחם אליעזר מוזס: למה שיילכו?
מנחם אליעזר מוזס: הם נמצאים למטה - - -
<דורון תורג'מן: אז הם עושים שמאלה - - -
מנחם אליעזר מוזס: ללכת לרחוב הגיא, לעלות - - -
<דורון תורג'מן: לא, פשוט מאוד, בכניסה שעמדנו עכשיו, אם אתה פונה שמאלה יש מדרגות, אתה ממש עושה 20 מטר ופונה שמאלה לכניסה העליונה של הכותל, הכניסה מרחוב השלשלת.
ישראל אייכלר: כשהוא יוצא מפה אתה מתכוון?
<דורון תורג'מן: כשהוא נכנס.
ישראל אייכלר: כשהוא נכנס אז הוא לוקח ימינה?
<דורון תורג'מן: כן.
<דורון תורג'מן: ביציאה אין בעיה.
ישראל אייכלר: ימינה, לא שמאלה.
ישראל אייכלר: אני זוכר את זה מהשנים שעוד הלכנו בעיר העתיקה.
מנחם אליעזר מוזס: היום אתה לא הולך?
<הרב שמואל רבינוביץ: אני רוצה לומר, דורון, השאלה אם אין פתרון לפחות בלילות שבת, ששם זה כנראה הדבר הזה, לפתור את הבעיה הזאת לא בשעת היציאה אלא קודם, שאין הרבה אנשים שיוצאים.
<דורון תורג'מן: אבל אתה צריך להכפיל את מערך האבטחה.
<דורון תורג'מן: אתה מסיט - - -
<הרב שמואל רבינוביץ: תגיד לי כמה זה עולה לך עוד אבטחה.
<דורון תורג'מן: לא עולה לי, אני לא משלם כסף לאבטחה, אני מאבטח בעצמי מה שאני צריך .
<הרב שמואל רבינוביץ: מה זקוק, אנחנו נדאג ל - - -
<דורון תורג'מן: היות שמדובר, תראו, ישבתי עם רבנים על נושא המצלמות, אנחנו קשובים ברמה הכי גבוהה שיש ורוצים שהם יבואו וירגישו בנוח.
<דורון תורג'מן: יחד עם זאת, השער שבו נמצאנו הוא שער חירום.
<דורון תורג'מן: אם עכשיו אמבולנס צריך להיכנס, כבאית, זה השער, אני לא יכול עכשיו לווסת אותו למצב של עוד בידוק רגלי.
<דורון תורג'מן: אז הם הולכים 20 מטר ונכנסים.
<דורון תורג'מן: התוואי של השטח הוא תוואי קיים, הוא לא תוואי שאתה יכול לשנות אותו.
<דורון תורג'מן: אם אני צריך לשנות את הפתיחה המהירה הזו ל - - -
מנחם אליעזר מוזס: ומי יסביר לציבור שצריכים לעלות - - -
ישראל אייכלר: אפשר לשים שלט.
<דורון תורג'מן: כן, גם כבוד יסביר להם.
<הרב שמואל רבינוביץ: מי שרוצה בידוק ידני יילך לשם.
ישראל אייכלר: זה 20 מטר?
<דורון תורג'מן: 20 מטר, 30.
<הרב שמואל רבינוביץ: מי שרוצה בידוק ידני, שיעלה לכניסה ו - - -
ישראל אייכלר: אני רואה שאתם ממהרים אז אני רוצה לעבור לעניין האוטובוסים.
ישראל אייכלר: אדוני המפקד, אני רואה שאתה ממהר אני רוצה לעבור לעניין האוטובוסים, למרות שזה לא פיקוח נפש, אבל זה יורד לנפשם של קשישים וזקנים וילדים.
ישראל אייכלר: אולי אתה תספר מה קורה עם האוטובוסים האלה.
ישראל אייכלר: אתה זוכר בוועדה שנלחמנו הרבה זמן כדי שיהיה שילוט בכותל, כי אנשים זקנים רצו למעלה, למטה, למעלה, למטה, נורא ואיום, עד שברוך ה' נעשה השלט, שלומית המנהלת יודעת, זה לקח חצי שנה רק לחבר חוט.
ישראל אייכלר: יש כבר שלט, אבל הציבור טוען שהשלט מטעה.
<שלומית אבינוח-קואולמן: אין התאמה.
ישראל אייכלר: אין התאמה בין השלט לבין העליות.
ישראל אייכלר: מה אתה יודע על כך?
<אופיר יחזקאל: בסופו של דבר מי שאחראי על השלט זה אחד השוטרים שנמצא - - -
מנחם אליעזר מוזס: במשמרת?
<אופיר יחזקאל: יכול מאוד להיות שמצב של חוסר סנכרון בין שני השוטרים, בין השוטר הימ"מ שעומד למטה לבין השוטר למעלה.
<אופיר יחזקאל: יש חוסר סנכרון.
ישראל אייכלר: אין להם הוקי טוקי?
<אופיר יחזקאל: לאגד אין שליטה על מה רשום בשלט.
ישראל אייכלר: זאת אומרת אתה אומר ככה, אותו שוטר שאומר 'לא לעלות' צריך לדווח לשוטר למעלה לעדכן את השלט.
ישראל אייכלר: ככה פשוט.
<אופיר יחזקאל: כן.
<אופיר יחזקאל: נהג האוטובוס נשמע להוראות השוטרים.
<גיא גלבוע: אני, ברשותכם, רוצה לתקן.
<גיא גלבוע: מי שקובע אם האוטובוס יעלה או לא יעלה זה סדרן של אגד שנמצא בשער האשפות.
<גיא גלבוע: העת היחידה שמשטרת ישראל מונעת עלייה של אוטובוסים לכיכר גורן זה בשני מצבים, האחד, שיש קהל רב על הכביש, כלומר פיזור של ברכת כוהנים או השבעה של צנחנים, ואז אין אפשרות לאף רכב לעבור שם.
<גיא גלבוע: זה מצב אחד.
<גיא גלבוע: המצב השני זה כשיש שלושה אוטובוסים רגילים או שני אוטובוסים דו מפרקיים שחונים בכיכר ואז אין מקום פיזי לאוטובוס נוסף לעלות.
<גיא גלבוע: אלו הדברים היחידים שהמשטרה לא מאפשרת עלייה.
<גיא גלבוע: מי שמתזמן זה פקח של אגד שנמצא בשער האשפות.
<גיא גלבוע: הכפתור שנמצא אצלנו, כל עוד אנחנו מכירים ויודעים שהאוטובוסים לא עולים, זאת אומרת אנחנו החלטנו שהם לא עולים, אנחנו לוחצים כל הכפתור ובתחנה מופיע שהאיסוף מתבצע ממעלה השלום.
<גיא גלבוע: כשמחזירים לשגרה לוחצים על הכפתור והקהל יודע, לפי השלט, שהאיסוף מתבצע בתחנת האוטובוס.
ישראל אייכלר: איפה הכפתור הזה נמצא?
<גיא גלבוע: אצלנו בעמדה של השומר בשער.
ישראל אייכלר: השער הפנימי?
<קריאה: לא בשער האשפות, בשער למעלה.
ישראל אייכלר: אז מה שצריך, שכשהפקח אומר לא לעלות, שהשוטר יגיד לזה שלמעלה - - -
<גיא גלבוע: אם מגיע האוטובוס והפקח מכוון אותו למעלה השוטר לא רואה את זה כי הוא נמצא בכיכר גורן, והשוטר של משמר הגבול הוא שוטר אבטחה ולא שוטר תנועה.
<גיא גלבוע: אז אם הפקח יבוא ויגיד לו 'תודיע למעלה', אז הוא לא יגיד לו 'לא, זה עולה לי בשתי קלוריות לעשות את זה', אז הוא יודיע ואז אנחנו נדע מהכפתור, הוא ילחץ עליו.
ישראל אייכלר: אתם יכולים להסדיר את זה שזה יהיה?
<דורון תורג'מן: אנחנו ניתן לו רק לתקן, אם הוא רוצה לתקן ואז אני אתייחס.
<אופיר יחזקאל: אני רוצה לתקן.
<אופיר יחזקאל: אין בינינו ויכוח קודם כל.
<אופיר יחזקאל: אין פקח.
<אופיר יחזקאל: יש סוקר של משרד התחבורה ויש שוטר מג"ב שנמצאים שם.
<אופיר יחזקאל: פקח לא נמצא שם, אלא אם כן יש אירוע חריג פה בכותל, אז נמצא שם פקח.
ישראל אייכלר: אז אפשר לבקש מכם שהפקח שלכם - - -
ישראל אייכלר: ברגע שהוא נמצא ובאירועים שהוא נמצא - - -
<אופיר יחזקאל: ברגע שהוא נמצא הוא יודע לעשות את זה.
ישראל אייכלר: - - - שהוא ייגש בבקשה לשוטר ויגיד לו 'תודיע לשנות את השלט', אחרת הוא לא עושה שינוי.
<שלומית אבינוח-קואולמן: אבל רוב הזמן, הוא אומר, שאין פקח.
ישראל אייכלר: אני רוצה לסגור את המקרה שבו יש פקח ולא שוטר מחליט.
ישראל אייכלר: ברוב המקרים השוטר מחליט, אבל לפעמים יש שפקח מחליט.
ישראל אייכלר: כך הבנתי ממך.
<דורון תורג'מן: ציין מפקד הכותל, ברשותך, את שני המצבים בהם אנחנו מונעים.
<דורון תורג'מן: האחד, עומס בכיכר שלא יכול להכיל אוטובוס נוסף, שתיים, מצב שיש המון שיורד ואז זה מסכן, אלה שני המצבים בלבד.
ישראל אייכלר: ואז השוטר מחליט.
<דורון תורג'מן: מבחינתי, כל אוטובוס שנדרש לעלות ברוך הבא, כל אדם שרוצה לעלות על אוטובוס אני אשמח שהוא יעלה על אוטובוס למעלה ולא למטה.
<דורון תורג'מן: יש לנו מכשירי קשר, אנחנו יודעים לדבר בינינו, ההחלטה האם האוטובוס עולה או לא היא של אגד, למעט שני המקרים שהגדרתי.
ישראל אייכלר: אבל זה רוב המקרים.
<דורון תורג'מן: לא, לא, לא.
<דורון תורג'מן: יש בעיה לעלות?
<דורון תורג'מן: אין בעיה לעלות, יחליט הנהג שהוא עולה, יודיע לשוטר, יגיד לו 'אני עולה', הוא ילחץ על הכפתור, מה הבעיה?
<שלומית אבינוח-קואולמן: אבל השאלה, אני אחדד, בתלונות, מה שאנשים אמרו, שאין התאמה.
<שלומית אבינוח-קואולמן: מי אחראי על השילוט, מי אחראי ל - - -
ישראל אייכלר: הנה, עכשיו קיבלנו תשובות, המשטרה לוחצת, אבל הפקח במקרה - - -
<שלומית אבינוח-קואולמן: לא, אבל המשטרה לוחצת כשמודיעים שלא, אבל כשאין - - -
ישראל אייכלר: אבל במקרה שיש פקח?
<שלומית אבינוח-קואולמן: ברוב הפעמים אין פקחים.
<דורון תורג'מן: חבר'ה, אני מרגע זה מפסיק את הלחיצה על הכפתור, אני מזמין את אגד לעמוד שם וללחוץ מתי שהם רוצים.
<קריאה: או משרד התחבורה.
<דורון תורג'מן: או משרד התחבורה.
<דורון תורג'מן: כי בזמן שהמשטרה הסכימה לתת את השירות הזה התחייבו אגד להציב אדם שיטפל בזה.
<דורון תורג'מן: אני לא מצפה משוטר שאחראי על ציר ביטחוני להתחיל להתעסק בהעלאה והורדה של שלט.
<דורון תורג'מן: אני מזמין את אגד - - -
ישראל אייכלר: טוב שמשרד התחבורה פה.
<דורון תורג'מן: - - - ואת משרד התחבורה לשים פה אנשים שרק ירימו ויורידו בהתאמה מדויקת.
<דורון תורג'מן: אני לא מתעסק בזה יותר.
מנחם אליעזר מוזס: יש לי שאלה אחרת, מר גלבוע, מפקד הכותל, אני בשבוע שעבר במקרה הייתי כאן ביום כמו עכשיו, רגוע, זה נקרא יום רגוע, נכון?
מנחם אליעזר מוזס: ובגלל פקק, שהיה בשער שכם משהו, אז הגיעו אחר כך חמישה אוטובוסים יחד.
מנחם אליעזר מוזס: זאת אומרת לא צריך להיות יום של ברכת כוהנים ודברים כאלה, זה יכול לקרות באמצע פתאום, בגלל איזה פקק בצד השני של העיר העתיקה ואז - - -
<גיא גלבוע: או לחלופין שנהג של אגד מחכה, עושה את המנוחה שלו בכיכר ואז האוטובוס מגיע ריק, נשאר ריק, עומד ריק ואוטובוס מלא לא יכול לעבור.
מנחם אליעזר מוזס: ואז אלה שחיכו בתחנות באו והתנפלו עליי, 'אתה יוצא כמו מלך'.
מנחם אליעזר מוזס: ניגשתי לנהג, ביקשתי ממנו, 'תיכנס', 'אני לא נכנס, אני לא נכנס'.
מנחם אליעזר מוזס: כן, 'אני לא נכנס', אמרתי לו 'מה זאת אומרת?
מנחם אליעזר מוזס: אתה צריך להיכנס'.
ישראל אייכלר: למה הוא לא נכנס?
מנחם אליעזר מוזס: הוא לא נכנס כי אין - - -
ישראל אייכלר: זה שעושים פה הפסקות זה כבר חוסם את ה - - -
<אופיר יחזקאל: צמצמנו את ההפסקות, את רוב ההפסקות הם עושים בצד השני ולא פה.
ישראל אייכלר: איפה בצד השני?
<אופיר יחזקאל: באומה, איפה שיוצא האוטובוס.
<אופיר יחזקאל: צמצמנו ולכן אין פה הרבה הפסקות.
ישראל אייכלר: אבל למה שיהיה בכלל?
<אופיר יחזקאל: לפעמים כשיש סגירה כזו או אחרת או כשיש עומס, הם מדביקים אוטובוסים אחד לשני ונוצר עומס.
<אופיר יחזקאל: אותו נהג, זה או שהוא יעשה את הסיבוב, במקום לעשות הפסקה פה הוא יצטרך לעשות את כל הסיבוב ואז הוא מאחר לנסיעה הבאה שלו.
<אופיר יחזקאל: זה מה שקורה.
ישראל אייכלר: יש מצב שהנהגים סוגרים את המכוניות, אנשים עומדים - - -
<אופיר יחזקאל: אין מצב שיורדים ו - - -
<קריאה: כמה זמן זה הפסקה?
ישראל אייכלר: לפעמים רבע שעה.
<אופיר יחזקאל: לא, הורדנו את זמן ההפסקות.
ישראל אייכלר: לפי הפניות שקיבלנו זה רבע שעה, הוא חוסם את הכביש.
<אופיר יחזקאל: אבל עוד פעם, כבוד הרב, אם יש פקק הכי קטן בכניסה, בסולטן סולימן, אוטובוס אחרי אוטובוס מדביק אחד את השני ואז נוצר, סתם דוגמה, חמישה אוטובוסים.
<אופיר יחזקאל: חמישה האוטובוסים האלה, זה או שהנהג נוסע ריק, לבצע עוד לופ כדי להיכנס לפה ואז הוא לא יוצא.
ישראל אייכלר: יש לי הצעה.
<דורון תורג'מן: אדוני חבר הכנסת, כבוד הרב, אתה מסכם את ה - - -
ישראל אייכלר: לא, אני רוצה להציע משהו לפני הסיכום.
ישראל אייכלר: אני רוצה להציע לך משהו, שהמשטרה תיקח סמכות ואף פקח לא יכול לקבוע אם להיכנס או להיכנס בלי לשאול את השוטר.
ישראל אייכלר: ואז ברגע שהוא שואל את השוטר, הוא אומר 'אני רוצה - - - כי אני לא יכול', אז השוטר מודיע לשני ואז יש לך שליטה, אתה לא תלוי בפקח.
<דורון תורג'מן: כן, אבל הם לא ייכנסו בכלל.
<דורון תורג'מן: קודם כל פקח לא קיים, למעט באירועים מאוד חריגים.
<דורון תורג'מן: הוא לא קיים, זה שמענו - - -
ישראל אייכלר: אז זה בשליטה שלך, אז מה הבעיה?
<דורון תורג'מן: אבל אנחנו מצפים משוטר - - - קודם כל אני אומר בוא ניקח שבוע ימים מהיום, נבחן את האירועים, יבוא נציג של משרד התחבורה, יחבור למפקד הכותל, יחבור לאגד, בוא נעשה טסט קייס, בוא נלמד את הבעיות, יש הפסקות, אין הפסקות, מה המשך של ההפסקות, כמה פעמים ביום יש לי את הפקק הזה.
<דורון תורג'מן: בוא נלמד שבוע ונקבל החלטות.
<דורון תורג'מן: כי כרגע יש פקח, אין פקח, שוטר, אני מצפה ממנו שיהיה סדרן אוטובוסים?
<דורון תורג'מן: נלמד וניתן את הפתרון הטוב ביותר.
<דורון תורג'מן: הוא הכי מנוסה, כי הוא הכי הרבה נמצא פה, הוא מפקד בכיר, אז הוא פחות נמצא פה, בואו נראה באמת מה קורה, קבוצה קטנה, שלך, נציג של הקרן ונדאג לאנשים.
ישראל אייכלר: מספיק לי נציג של משרד התחבורה.
ישראל אייכלר: אתם מוכנים לשלוח לפה נציג לשבוע, כמו שאמר המפקד?
<מורן יונה: יש כאן סוקרים שנמצאים פה.
<מורן יונה: קודם כל חשוב לי להגיד משהו.
<מורן יונה: אני מאוד מעריכה את העבודה שהמשטרה עושה, זה ממש לא מובן מאליו, כל העניין הזה של העדכון של השלט, צריך להזכיר שבהתחלה, כשהשלט הזה הוצב, שזה היה לפני אלול-תשרי, תחילת שנה, הכול עבד כמו שצריך.
<מורן יונה: יכול להיות שאגד צריכים גם לתגבר את הנוכחות שלהם מבחינת פקחים.
<מורן יונה: אם יש כאן עניין שהמשטרה מתפעלת את זה וצריך גם עוד עזרה של אגד אז תוציאו לכאן עוד פקח.
<מורן יונה: וכמו שאתה אומר, אנחנו באמת נעשה עוד שבוע אחד של בחינה, במקביל אני כינסתי צוות שיבחן בכלל את כל הנושא הזה של הכותל ואולי אפשר למצוא עוד פתרונות.
<מורן יונה: בשלט הזה הושקעו משאבים רבים, רק להתקין אותו פה לקח כל כך הרבה זמן, עד שנפתח תיק תשתיות בעירייה לקח הרבה זמן.
<מורן יונה: אתה מכיר את כל ה - - -
<מורן יונה: מאז שחשבו על השלט ועד שבאמת התקינו אותו.
<מורן יונה: הייתה כאן מחשבה רבה, יכול להיות שיש כאן עוד כמה דברים שצריך לטייב, שצריך לעשות השלמות אחרונות ונעשה את זה, אין בעיה.
ישראל אייכלר: אבל מה שמציע המפקד, אני מקבל את זה ומאמץ את זה.
ישראל אייכלר: אני רוצה שפקח של משרד התחבורה, בנפרד מאגד או במשותף עם אגד, שבוע ימים משרד התחבורה יישב עם המפקד של הכותל - - -
<דורון תורג'מן: כל היום.
ישראל אייכלר: כן, משימה של שבוע וירשום את כל האירועים שהיו ואז הוא מביא לך דוח, או למי שממונה עליכם, ויגידו 'זה וזה מה שצריך לתקן'.
<מורן יונה: אני אבדוק אם אני יכולה להוציא פקח מטעמנו, אבל בכל מקרה אני אנסה להשיג - - -
ישראל אייכלר: תנסי, כמובן, אנחנו כולנו - - -
<מורן יונה: גם עשינו סקר על המקום הזה ובעקבות הסקר - - -
<דורון תורג'מן: אני מבטיח לך, אדוני חבר הכנסת וכבוד הרב, אנחנו נעשה הכול על מנת לסייע ולפעול בתיאום, אבל אנחנו מצפים פה מהמשטרה שתעשה משהו שהוא לא בתחום אחריותה.
ישראל אייכלר: היא ממילא עשתה את זה.
<דורון תורג'מן: נכון, אבל אם אני ארגיש שאין פה את הקשר המתאים מטעם משרד התחבורה ומטעם אגד, אני פשוט אפסיק את השירות הזה.
<דורון תורג'מן: וחבל, אנשים שהם מבוגרים, רוצים סיוע והם לא מקבלים אותו.
<דורון תורג'מן: חבל.
ישראל אייכלר: לכן אני כן רוצה שזה יהיה.
ישראל אייכלר: אני מקבל את הצעתך ששבוע ימים יעשו משהו משותף כדי שנדע במה מדובר ומתי.
ישראל אייכלר: בטח זה פיקים, מה שקורה לפנות בוקר, מתי באים הקשישים והנשים, או בערב, אתם תבדקו את זה, אנחנו נקבל מכם את התשובות ובעזרת ה' אנחנו נוכל - - - אני גם רוצה שתהיו שותפים לטסט הזה.
<אופיר יחזקאל: אני רוצה לציין שהמשטרה ואגד עובדים בשיתוף פעולה מלא כל ימות השנה.
ישראל אייכלר: גם סידרנו לכם חניון שם, יש לכם חניה, קיבלתם.
<מורן יונה: כן, זה גם היה חלק מהתהליך.
ישראל אייכלר: אז שם שינוחו בשלום הנהגים ולא יעלו לשער לנוח פה.
<אופיר יחזקאל: לנוח, אף אחד לא ינוח.
ישראל אייכלר: לא, אני מדבר על הפסקה.
ישראל אייכלר: שיעשו שם את ההפסקה ולא פה.
<אופיר יחזקאל: אין מצב שהם יעשו פה את ההפסקה.
<דורון תורג'מן: התקדמנו, אם הם לא עושים פה הפסקות זו כבר התקדמות.
<אופיר יחזקאל: אין מצב שהם עושים.
<מורן יונה: שזה גם חלק מסקר שעשינו.
<מורן יונה: עשינו סקר, רצינו לבדוק כמה זמן האוטובוסים מחכים כאן כדי לווסת את לוח הזמנים שלהם.
ישראל אייכלר: שלומית, יש לך סיכומים של הדיון, או מה שדיברנו זה מה שסוכם ובעזרת ה' - - -
<שלומית אבינוח-קואולמן: שבוע ימים - - -
ישראל אייכלר: כן, יהיה - - -
<קריאה: הנושא של השערים - - -
ישראל אייכלר: השערים, סגרנו את העניין של השערים.
ישראל אייכלר: יש בעיה נוספת ששייכת לא למשטרה ולא לזה, אלא למשרד התחבורה.
ישראל אייכלר: פנינו הרבה פעמים שיהיו קווי לילה מהכותל המערבי בלילות עד הבוקר, כמו שיש בכל רחבי הארץ.
<אופיר יחזקאל: יש קו של אגד תעבורה שעובר מפה, 264.
<מורן יונה: לא מהכותל.
<מורן יונה: הוא משער יפו.
<מורן יונה: יש קווים שיוצאים משער יפו.
ישראל אייכלר: אז אנחנו מבקשים ממשרד התחבורה לחזור לרעיון הזה.
ישראל אייכלר: ואני רוצה להודות לכולכם שבאתם.
ישראל אייכלר: אנחנו פותחים את ישיבת הוועדה לפניות הציבור, י"א בסיוון תשע"ז, השעה 14:30, בנושא קווי ההזנק של משרד התחבורה ואנחנו מתמקדים בפארק אפק.
ישראל אייכלר: מטעם המשרד התחבורה יש לנו כאן את נועה אבירם, מנהלת אגף רישוי ותפעול.
ישראל אייכלר: הפונים היו 15 דקות, ארגון צרכני תחבורה ציבורית, דולי קריסי ויש לנו מוזמנים נוספים.
ישראל אייכלר: אנחנו ניתן לכולם לדבר.
ישראל אייכלר: קיבלנו פה את תכנית קווי ההזנק – קווים מהירים למוקדי תעסוקה לא מזמן, בי"ב בתמוז תשע"ד, 10 ביולי 2014.
ישראל אייכלר: סך הכל 3 שנים.
<נועה אבירם: יש בוודאי תכנית מעודכנת יותר, כולל מה שכבר בוצע, מה שמבוצע, מה שיבוצע בעתיד הקרוב.
<נועה אבירם: זה פרויקט שהוא ON GOING.
ישראל אייכלר: אז אנחנו נשמח לשמוע, כי אני קראתי את זה ואמרתי לעצמי – דווקא בבירוקרטיה הישראלית שלוש שנים זה לא הרבה זמן.
ישראל אייכלר: צריך להאריך ימים כאן.
<נועה אבירם: זה היסטוריה.
<נועה אבירם: מה שקורה היום זה כבר הרבה יותר.
ישראל אייכלר: כן, יותר?
<נועה אבירם: כן.
ישראל אייכלר: אבל הייתי בטח שותפה לתכנית הזאת גם, לא?
<נועה אבירם: נכון.
ישראל אייכלר: הוועדה מתכנסת בעקבות פניית פורום 15 דקות לגבי העדר פתרונות תחבורה לאזור התעסוקה בפארק אפק בראש העין, שסובל ממחסור חמור בתחבורה הציבורית אליו ובעיקר מחסור בקווים בין עירוניים.
ישראל אייכלר: אגב, אני רוצה לומר לך גיל, שיש עוד פארק שקיבלנו תלונות לגביו, עוד מקומות עבודה.
ישראל אייכלר: יש משהו בפתח תקווה שקיבלנו.
<קריאה: כן, בקריית אריה.
ישראל אייכלר: קריית אריה, פתח תקווה.
<שלומית אבינוח-קואולמן: כן, היה גם בצפון.
ישראל אייכלר: גם ויש עוד מקומות.
ישראל אייכלר: מה שראיתי פה, באחד החומרים שקראתי, שבעבר היו המפעלים שולחים אוטובוסים לעובדים.
ישראל אייכלר: אני יודע שבאלתא למשל, באשדוד, אני זוכר ובטח גם את זוכרת באשדוד.
<שלומית אבינוח-קואולמן: גם היום אין את המענה.
ישראל אייכלר: היו שיירות של אוטובוסים בשעה מסוימת בבוקר, בערב.
ישראל אייכלר: זה היה דבר פשוט.
ישראל אייכלר: אני מבין מהדו"חות שקיבלתי שהיום זה כבר לא כל כך קיים.
ישראל אייכלר: מעסיקים לא דואגים לעובדים להגעה.
<שי סולומונוב: זה קיים בחברות הגדולות.
ישראל אייכלר: רק בחברות הגדולות.
ישראל אייכלר: בכל אופן לרוב העובדים אין איך להגיע ויש הרבה אנשים שמגיעים ברכב פרטי.
ישראל אייכלר: זאת אומרת רוב האנשים מגיעים ברכב פרטי, אז זה גם הוצאה וגם בזבוז וגם כל הדברים האלה.
ישראל אייכלר: אז בואו נשמע קודם כל את פורום 15 דקות.
ישראל אייכלר: אני לא אקרא כמובן ואתם לא תקריאו את סקר התחבורה הציבורית על כל הפרטים, אבל תתמקדו בתכלס, מה הבעיה ומה אתם רוצים.
<דולי קריסי: אוקיי, אני מתמחה בארגון.
<דולי קריסי: שמי דולי.
<דולי קריסי: אנחנו קיבלנו כל מיני פניות לגבי כל מיני אזורי תעסוקה בארץ.
<דולי קריסי: שי הוא פעיל מאד רציני בפארק אפק, והחלטנו ללכת אחריו ואחרי עוד כמה מועסקים בפארק, שבעיות התחבורה שלו הן ממש חמורות.
<דולי קריסי: אני ניסיתי להגיע לפגוש את הפעילים בשטח והייתי צריכה לקחת אוטובוס, רכבת, אוטובוס ועוד אוטובוס וגיליתי שאין קווים ישירים כמעט שמגיעים מאזור מגורים לתוך הפארק עצמו.
<דולי קריסי: זה פשוט מצב בלתי אפשרי למועסקים שם להגיע בתחבורה ציבורית ולכן רובם מגיעים ברכב.
<דולי קריסי: מהסקר אפשר לראות שרובם מעדיפים תחבורה ציבורית, פשוט זה בלתי אפשרי.
ישראל אייכלר: אין להם ברירה.
ישראל אייכלר: אחד הדברים המוזרים שבדרך כלל עמותות שעוסקות בבעיות של אנשים נכי רוח וקשיי יום נוסעים במרצדס ואתם נוסעים באוטובוסים.
ישראל אייכלר: זה משהו לא תקין פה.
יעקב גיל: אולי אני אוסיף ותספרו גם אתם מהחוויה שלכם, שבעצם אחת הבעיות היא שאין בעצם ידע במשרד התחבורה לגבי הצרכים של העובדים באותם מקומות.
יעקב גיל: אז כאן באמת הייתה יוזמה משותפת ונערך סקר שהגשנו אותו גם למשרד התחבורה והבנו שהתחילו לעבוד עליו.
יעקב גיל: אבל באמת אנחנו חושבים שהמצב התקין צריך להיות שמשרד התחבורה עושה מיפוי של הצרכים ולפי זה הוא באמת מתאים את התחבורה הציבורית.
יעקב גיל: אולי תוסיפו אתם מהחוויה שלכם כעובדים.
ישראל אייכלר: כן, שי סלומונוב.
<אדוארד גולדשטיין: יש אפליקציות, נגיד מוביט או אפליקציות לחיפוש דרכים בתחבורה הציבורית.
<אדוארד גולדשטיין: אני עבדתי בפארק שנה ואחרי שנה גם חיפשתי עוד פעם.
<אדוארד גולדשטיין: מצאתי קו חדש, לא ידעתי את זה.
<אדוארד גולדשטיין: הייתי לבד על הקו הרבה זמן, כמה חודשים לבד, בגלל שאף אחד לא ידע שיש את הקו.
ישראל אייכלר: אז זה הופיע באפליקציה מוביט?
<אדוארד גולדשטיין: כן, כן.
ישראל אייכלר: אז למה אתה ראית ואחרים לא ראו?
<אדוארד גולדשטיין: לא יודע.
<אדוארד גולדשטיין: עד שבסוף בסוף זה עדיין מאחור מדי.